2000માં વેસ્ટર્ન ક્લાસિકલ મ્યુઝિકનાં માંધાતાઓ ગણાતા સંગીતકારોની વિખ્યાત સૂરાવલિઓને સમાવી લેવામાં આવી હતી. અલગ અલગ વાર્તાઓમાંથી બનેલી આ ફિલ્મની દરેક વાર્તામાં લુડવિગ વાન બીથોવન, ઓટ્ટોરિનો રેસ્પીઘી, જ્યોર્જ જેર્શ્વિન, દમિત્રી શોસ્તાકોવિચ, કેમિલ સેઈન્ટ-સએન્સ, પોલ ડુકાસ, એડવર્ડ એલ્ગર અને ઈગોર સ્ત્રાવેન્સ્કીનાં સૌથી વિખ્યાત મ્યુઝિક કમ્પોઝિશન્સનો ઉપયોગ કરવામાં આવ્યો હતો. મોટાભાગનું સંગીત શિકાગો સિમ્ફની ઓરકેસ્ટ્રાએ પરફોર્મ કર્યું હતું અને જેમ્સ લેવિન નામનાં સંગીતકારે આ ઓર્કેસ્ટ્રાને કન્ડક્ટ કર્યું હતું. જોકે, આ ફિલ્મ રિલીઝ થયા પછી બોક્સ ઓફિસ પર મોળો પ્રતિભાવ મળ્યો હતો. ફિલ્મે માત્ર એટલી જ કમાણી કરી જેનાથી તેનો ખર્ચ નીકળી શક્યો. આ ફિલ્મ 80-85 મિલિયન ડોલરનાં બજેટમાં બની હતી જ્યારે બોક્સ ઓફિસ પર તેની કમાણી માત્ર 90 મિલિયન ડોલરની જ થઈ હતી. પરંતુ આજે, એટલે કે ફિલ્મ રિલીઝ થયાંના બે દાયકા બાદ, ફેન્ટેસિયા 2000 ફિલ્મને એનિમેશન વિશ્વની ક્લાસિક ફિલ્મ્સમાંની એક ગણવામાં આવે છે.